بيلاروس

بيلاروس (Belarus؛ )، سرڪاري طور تي بيلاروس جي جمهوريه، اوڀر يورپ ۾ هڪ خشڪي سان گھريل ملڪ آهي. روسي ٻولي ۾ بيلورشيا (Byelorussia) به سڏبو آهي. ان جي اوڀر ۽ اتر اوڀر ۾ روس، ڏکڻ ۾ يوڪرين، اولهه ۾ پولينڊ ۽ اتر اولهه ۾ لٿوانيا ۽ لاتويا آهن. بيلاروس 2,07,600 چورس ڪلوميٽر (80,200 چورس ميل) جي ايراضي تي پکڙيل آهي ۽ هن جي آبادي 91 لک آهي. اهو انتظامي طور تي ڇهن علائقن ۾ ورهايل آهي. منسڪ گاديءَ جو هنڌ ۽ سڀ کان وڏو شهر آهي. هن شهر کي خاص حيثيت سان هڪ شهر جي طور تي الڳ انتظام ڪيو ويندو آهي.

هي ملڪ پنهنجي قيام کان وٺي گڏيل قومن جو ميمبر آهي. اهو CIS، CSTO، EAEU، OSCE، ۽ غير وابسته تحريڪ ۾ شامل رهيو آهي. هن يورپي يونين ۾ شامل ٿيڻ جي ڪا به خواهش نه ڏيکاري آهي پر بلاڪ سان ٻه طرفي لاڳاپا برقرار رکي ٿو، ۽ باڪو انيشيئيٽو ۾ پڻ حصو وٺندو آهي. بيلاروس صرف ٽن يورپي ملڪن مان آهي (روس ۽ ڪوسووو سان گڏ) جيڪو يورپ ڪائونسل جو ميمبر ناهي. ڪائونسل سان ان جو محدود تعلق 2022ع ۾ معطل ڪيو ويو ڇاڪاڻ ته ان سال اپريل ۾ ان جي علائقي مان يوڪرين تي روسي حملي جي سهولت فراهم ڪئي وئي هئي.

 تاريخ 
ستر سال سوويت يونين سان گڏ رھڻ بعد بيلاورس 1991 ۾ آزادي حاصل ڪئي پر ھن سموري گذريل سوشلسٽ ريپبلڪن مان سڀ کان وڌيڪَ معاشي تعلقات روس سان رکيا. 8 ڊسمبر 1999 تي بيلاروس ۽ روس سياسي ۽ معاشي سالميت جو ھڪ معاھدو پڻ عمل ۾ آندو.  سي.آء. اي.
فيڪٽس بڪ

 جاگرافي 
بيلاورس اوڀر يورپ ۾ پولينڊ جي اوڀر ۾ واقع آهي. ان جي جاگرافيائي بيھڪ53 00 N, 28 00 E آهي . پکيڙ 207,600 چورس ڪلوميٽر جنھن ۾ خشڪي 202,900 چورس ڪلوميٽر ء پاڻي 4,700 چورس ڪلوميٽر آهي.پکيڙ ۾ دنيا جي ملڪن ۾ ان جو نمبر 87 آهي. ھن ملڪ جي زميني سرحد 3642 ڪلوميٽر آهي. اھا سرحد پنجن ملڪن سان ملي ٿي، جن مان ليٽويا سان 161 ڪ.م.، لٿونيا سان 640 ڪ م ، پولينڊ سان 418 ڪ م ، روس سان 1312 ڪ م ۽ يوڪرائن سان 1111ڪ.م. آھي. ھي ملڪ زمين سان گھيريل ملڪ آھي. سمنڊ کان سراسري بلندي 160 ميٽر اٿس. نيومن درياء جي سطح سڀ کان ھيٺ 90 ميٽر آھي. سڀ کان اوچو مقام زيارزينسڪايا ھارا آھي جتان جي اوچائي 346 ميٽر آھي.
 آبهوا 
موسم سياري ۾ تمام ٿڌي، اونھاري ۾ ٿڌي ۽ گھميل رھندي آھي.

 قدرتي وسيلا ۽ معدنيات 

ھتان جي قدرتي وسيلن ۽ معدنيات ۾ عمارتي ڪاٺ، ڪوئلو، ٿوري مقدار ۾ تيل ۽ گيس، گرينائيٽ،  لائيم اسٽون، چونو ، واري ، بجري ۽ ميٽ شامل آھن.

 زراعت 
ھن ملڪ جي زراعت واري زمين ملڪ جي ڪل زمين جو 43.7 سيڪڙو آھي جنھن مان پوکي جي لائق وري ان جو 27.2 سيڪڙو، مستقل فصل 0.6 سيڪڙو،  مستقل چراگاھون 15.9 سيڪڙو ۽ ٻيلا 42.7 سيڪڙو آھن.2012 جي رڪارڊ مطابق ڪل زمين جو 1140 چورس ڪلوميٽر زمين آبپاشي واري آھي.

 آبادي 

جولاءِ 2017 ۾ ھن ملڪ جي آبادي 9,549,747 ھئي ۽ دنيا ۾ آبادي جي لحاظ کان 93 نمبر تي ھيو. ھتان جي ماڻهن کي بيلورشين يا بيلورشيائي يا بيلاروسي بہ چوندا آهن. ھن ملڪ جي ماڻهن ۾ بيلاروسي ماڻهو 83.7 سيڪڙو، روسي 8.3 سيڪڙو، پولش 3.1 سيڪڙو، يوڪريني 1.7 سيڪڙو آھن.ھتان جي ماڻهن جي گھڻي ڳالھائي ويندڙ ٻولي بيلاروسي آھي جنھن جا ڳالھائيندڙ 83.7 سيڪڙو آھن. ٻئي نمبر تي روسي 8.3 سيڪڙو ، يوڪرائيني ٻولي 1.7 سيڪڙو آھي. 2011 جي رڪارڊ مطابق ھتان جا 48.3 سيڪڙو ماڻهو آرٿوڊڪس مذھب سان تعلق رکندڙ آھن، 7.1 سيڪڙو ڪيٿولڪ، 3.5 سيڪڙو ٻيا مذھب ۽ 41.1 سيڪڙو لامذھب آھن.

 نالي جي معنیٰ 
بيلاروس لفظ بيلاروسي ٻولي جي ٻن لفظن بيل (bel)  ۽ روس (rus)  مان نڪتل آهي. بيل لفظ جي معنیٰ آھي سفيد يا اڇو ۽ روس معنیٰ روس جو ملڪ آھي. اھڙي طرح بيلاروس جي معني سفيد روس آهي.

 حڪومتي ۽ سياسي انتظام 


ملڪ جو نالو جمھوريہ بيلاورس آھي. ملڪ جو رياستي نظام صدارتي آھي جيڪو آمريت جي مثل آهي. ملڪ جو گاديءَ جو هنڌ منسڪ آھي جنھن جي جاگرافيائي بيهڪ  53 54 N, 27 34 E آهي.ھتي صوبن کي ووبلاسٽسي  چون ٿا . ملڪ ۾ 6 صوبا ۽ ھڪ ميونسپلٽي آھي. ھن ملڪ ۾ ٻٽي شھريت قابل قبول ناهي ۽ شھريت لاءِ ستن سالن جي رھائش شرط آهي. ووٽ جو حق 18 سالن جي ڄمار ۾ مليل آهي. رياست جو سربراھ صدر ۽ حڪومت جو سربراھ وزيراعظم آهي

حوالا

زمرو:بيلاروس
زمرو:ملڪ
زمرو:يورپي ملڪ
زمرو:اوڀر يورپي ملڪ
زمرو:زمين بند ملڪ
زمرو:گڏيل قومن جا ڀاتي ملڪ
زمرو:روسي-ڳالهائيندڙ ملڪ ۽ علائقا
زمرو:1991 ۾ ٺاهيل رياستون ۽ علائقا
زمرو:آزاد رياستن جي ڪامن ويلٿ جون ڀاتي رياستون